**Тақырыбы:**  «Күн шуағы». **Мақсаты:** Баланы білімге құштарлығын арттыру, өз жұмысын басқаруға үйрету, өз дамытуға жаңа мүмкіндіктер беру.

**Көрнекі құралдар:** Табиғат бейнесіндегі (күн, бұлт, құстар, шөптер, ағаштар, гүлдер) суреттері. Монтессори құралдары (түрлі түсті макаондар, қыстырғыштар жіптер, дәнді дақылдар, күн). Слайд.

**Т:** Балалар, бүгін бізде ерекше күн, көптеген қонақтар келді. Қанекей бәріміз қонақтармен үш тілде амандасайық.

Салематсыздар ма, Здравствуйте, Нello (хелоу)

Жарайсыңдар балалар, қанекей шаттық шеңберге тұрып жылы лебізімізді білдірейік.

* Армысыз қайырымды аспан ата,
* Армысыз шұғылалы алтын күн,
* Қуанайық шаттанайық бәріміз
* Күліп шықты күн бүгін.

**Т:** Өте жақсы, балалар мен сендерге доп беру арқылы сұрақтар қоямын ал, допты алған бала сұрағыма жауап беріп допты өзіме қайтарады.

* Біз қай елде тұрамыз? (Қазақстан)
* Қазақстан еліміздің қай қаласында тұрамыз? (Ақтау)
* Біздің бөбекжайымыздың аты қалай аталады? (Жұлдыз)
* Біз тобымыздың аты қандай? (Түймедақ)
* Жылдың қандай мезгілдерін білесіңдер ( қыс, көктем, жаз, күз)
* Қазір жылдың қай мезгілі (көктем)
* Көктемде неше ай бар? (3 ай)
* Айлардың аты қалай аталады? (наурыз, сәуір, мамыр)

**Т:** Жарайсыңдар балалар, ал енді көктем мезгілінің ерекшелігі атайық **Б:** Күн жылынады, ағаштар бүршік жарады, жаңбыр жауады, жер беті жасыл түске боянады, жылы жақтан құстар ұшып келеді, жәндіктер шыға бастайды. **Т:** Өте дұрыс балалар. Балалар біз серуенге шыққанда аспаннан жарқыраған күнді көреміз. Күн бізге несін береді? **Б:** Жылуын, шуағын, жарығын, нұрын береді. **Т:** Дұрыс балалар, ендеше бізге бүгін Күн қонаққа келді. **К:** Салематсыз ба балалар? (көңілсіз күйде). Балалар амандасады. **Т:** Күн сен неге көңілсізсің? **К:** Мен бүгін сіздерге қонаққа келе жатқанда, жел мен жаңбыр кедергі болып барлық шуағымды, әшекейімді жоғалтып алдым. Содан көңілсіз болып тұрмын. **Т:** Күн, сен көңіліңді түсірме, қазір біздің балалар саған көмектеседі, біздің балаларымыз білімді, өнерлі, тапқыр, алғыр, көңіл күйіңді көтеріп балаларымыздың білімін, өнерін тамашала. Балалар Күнге көмектесеміз бе? **Б:** Көмектесміз. **Т:** Жарайсыңдар балалар ендеше, бәріміз бейне таспаға қарайық нені көріп тұрсыңдар? **Б:** Пішіндер, **Т:** Өте дұрыс, пішіндердің атын атап беріңдер. **Б:** Шаршы, үшбұрыш, дөңгелек. **Т:** Енді Осы пішіндердің түстері қандай? Қане үш тілде атап берейік. **Б:** Сары- желтый - (грин), қызыл-красный-red (ред), көк-синий-blue (блю). **Т:** Неше пішін бар қане санайықшы. **Б:** бір-екі-үш, один-два-три, one (уан)-two (ту)-three (сри). **Т:** Жарайсыңдар балалар. Өте дұрыс. Ал, енді балалар Күнге көмектесейік ол үшін үш топқа бөлініп мына үш түрлі тапсырманы орындайсыңдар. (тапсырманың шартын түсіндіреді). **1-топ:** «Күн шуағы» құрастыру. **Шарты:** Берілген сары дөңгелек пішін мен үшбұрыш пішіннен күнді құрастыру. **Сұрақ:** күнді құрастыр үшін қандай пішдерді алдық? (дөңгелек, үшбұрыш) **2-топ:** «Моншақ жасау» **Шарты:** Түрлі түсті макарондардан жіпке моншақ тізу. **Сұрақ:** Қандай түстер пайдаланғанын, бірдей түстерді санау, көп, аз ұғымдарын айту. **3-топ:** «Тосын сый» **Шарты:** Ыдысқа салынған дәнді дақылдардың ішінен тосын сыйды табу. **Сұрақ:** Қандай тосын сый тапқандарын атау. **Т:** Балалар жарайсыңдар сендер берілген тапсырмаларды өте жақсы орындадыңдар. **Сергіту сәті.**  (Бейнетаспаға қарап) **Т:** Күн сенің қасиетің күшті. Сен көкте жарқырап шықанда бізде көңілді жүріп, серуенде жақсы ойнаймыз. Бізге жарық бересің, шуағыңа бөлейсің, жылуыңды бересің. Енді біздің балалармен ойын ойнағың келе ме? **Күн:** Әрине ойнағым келеді. **Т:** Балалар ойын ойнағыларың келе ме? **Б:** Ия. **Т:** Ендеше ойынның аты **«Көктемгі табиғат»** мен сендерге ойынның шартын түсіндірейін. **Шарты:** Ақ қағазға мына табиғат құбылыстарын пайдаланып, орналастыру арқылы көктемгі табиғат көрнісін жасау. (күн, бұлт, құстар, гүлдер, шөптер, ағаштар). **Т:** Жарайсыңдар балалар, өте жақсы. (осы табиғат құбылыстардың орналасқан түрін атау – жоғарда –күн, бұлт, құстар, төменде-шөп, гүлдер, ағаштар, жанында т.б.). **Күн:** Жарайсыңдар балалар. Сендер менің көңіл күйімді көтердіңдер, рахмет сендерге. Алғыр, тапқыр, білімді, өнерлі балалар екенсіңдер. Мен сендерге әрдайым шуағыма бөлеп, нұрымды төгіп, жылуыммен жылытып, жарығымды беремін. Сендермен өткізген уақытым өте қызықты өтті. Сіздерге алғысым шексіз. Ал, мен сендермен бірге серуенге шығып, далада серуенде апаннан қарайтын боламын. **Т:** Жарайсыңдар балалар. Барлықтарыңда сабаққа жақсы қатысып, тапсырмаларды өте жақсы орындадыңдар. Күнге де көмектестіңдер. Күн сендерге қуанып қалды.Күнге жасаған жұмыстарымызды тарту етейік. Ал енді қонақтармен қоштасайық: Сау болыңыздар, До свидания, Good bye (гуд бай)